open-index/open-wikipedia-markdown huggingface dataset:
Senegalintöpösieppo

**Senegalintöpösieppo** (*Batis senegalensis*) on afrikansieppojen heimoon kuuluva varpuslintu.

## Levinneisyys
Senegalintöpösieppoa tavataan laajalla alueella Afrikan länsiosissa. Sen on kuvattu olevan yleisesti ottaen yleinen, joskin Nigeriassa sitä on kuvattu harvinaiseksi. Laji on luokiteltu elinvoimaiseksi.

## Lähteet
Novouralsk

** Novouralsk** () on suljettu kaupunki (ZATO) Venäjän Sverdlovskin alueella Jekaterinburgin luoteispuolella Uralvuoriston itälaidalla. Vuonna 2010 siellä oli 85&nbsp;522 asukasta.

## Lähteet

## Aiheesta muualla
Polevskoi

** Polevskoi** () on kaupunki Venäjän Sverdlovskin alueen eteläosassa ja Uralvuoriston itälaidalla, Jekaterinburgista etelälounaaseen. Vuonna 2010 siellä oli 64&nbsp;220 asukasta.

## Lähteet

## Aiheesta muualla
Tapio Harittu

**Tapio Johannes Harittu** (s. 20. syyskuuta 1945) on suomalainen jalkapalloilija ja jalkapallovalmentaja. Hän voitti pelaajana Turun Palloseurassa Suomen mestaruuden kolmesti. Hän toimi TPS:n päävalmentajana vuosina 1978–1980.

## Lähteet
Selänne (elokuva)

**Selänne** (markkinoinnissa myös **Sel8nne** jääkiekkoilijan pelinumeron mukaan) on suomalainen JP Siilin ohjaama dokumenttielokuva, joka käsittelee suomalaisen jääkiekkoilija Teemu Selänteen elämäkertaa hänen lapsuusvuosistaan jääkiekkoliiga NHL:n ammattilaiseksi kauden 2012–2013 loppuun asti.

Elokuva sai ensi-iltansa elokuvateattereissa 27. syyskuuta 2013. Dokumentilla oli avausviikonloppuna 22&nbsp;560 katsojaa, mikä rikkoi Michael Mooren ohjaaman *[[Fahrenheit 9/11]]*-dokumentin 8&nbsp;249 katsojan avausennätyksen. Elokuvasta tuli samalla kaikkien aikojen eniten katsojia teattereihin avausviikonloppunaan vetänyt suomalainen dokumenttielokuva, kun se rikkoi Vesa-Matti Loirista kertovan *[[Vesku]]*-elokuvan 6&nbsp;271 katsojan ennätyksen. Se on vuoteen 2016 mennessä katsojien kokonaismäärässä Suomen toiseksi katsotuin dokumenttielokuva.

## Vastaanotto

## Lähteet
Ulrich von Brockdorff-Rantzau

**Ulrich von Brockdorff-Rantzau** (29. toukokuuta 1869 Schleswig – 8. syyskuuta 1928 Berliini) oli saksalainen kreivi ja diplomaatti, joka toimi Saksan ulkoministerinä ensimmäisen maailmansodan jälkeen vuosina 1918–1919 sekä Saksan suurlähettiläänä Neuvostoliitossa vuosina 1922–1928.

Brockdorff-Rantzau toimi upseerina vuoteen 1894, jolloin hän siirtyi diplomaatiksi. Hän oli vuosina 1909–1912 Saksan pääkonsulina Budapestissa ja vuosina 1912–1918 suurlähettiläänä Kööpenhaminassa. Ensimmäisen maailmansodan aikana hän tuki Tanskan puolueettomuuspolitiikkaa ja sai turvattua Saksan ja Tanskan välisen kaupan jatkumisen.

Sodan jälkeen Brockdorff-Rantzau tuli tammikuun alussa 1919 ulkoasiain valtiosihteeriksi (ulkoministeriksi) kansanvaltuutettujen neuvoston alaisuuteen ja jatkoi ulkoministerinä myös Philipp Scheidemannin hallituksessa. Brockdorff-Rantzau johti Saksan valtuuskuntaa Pariisin rauhankonferenssissa. Vaikka hänen asennoitumisensa Saksan tappion jälkeiseen maailmanpoliittiseen tilanteeseen oli melko joustava, hänen Versailles’n neuvotteluissa 7. toukokuuta 1919 pitämänsä vastauspuhe herätti paljon epäluuloja sodan voittajissa. Siinä hän ilmoitti Saksan kieltäytyvän kategorisesti hyväksymästä rauhansopimukseen ”syyllisyyspykälää”, jonka mukaan Saksa liittolaisineen oli yksin vastuussa sodasta. Ehdotukset Saksan kannalta lievemmistä rauhanehdoista eivät saaneet vastakaikua. Brockdorff-Rantzau kieltäytyi allekirjoittamasta ”sanelurauhaksi” kutsumaansa Versailles’n rauhansopimusta, joten hän erosi ulkoministerin tehtävästä kesäkuussa 1919.

Rapallon sopimuksen solmimisen jälkeen Brockdorff-Rantzau nimitettiin Saksan ensimmäiseksi suurlähettilääksi Neuvostoliittoon vuonna 1922. Hänestä tuli yksi Saksan ja Neuvostoliiton välille syntyneen yhteistyön pääarkkitehteja yhdessä Neuvostoliiton ulkoministerin Georgi Tšitšerinin kanssa. Tuloksena syntyi muun muassa maiden välille huhtikuussa 1926 solmittu Berliinin sopimus, joka vähensi Saksan riippuvuutta länsivalloista ja tasapainotti siten Locarnon sopimusta. Brockdorff-Rantzau kuoli ollessaan lomalla Berliinissä vuonna 1928.

## Lähteet

## Aiheesta muualla
Berjozovski

**Berjozovski** () on kaupunki Venäjän Sverdlovskin alueen eteläosassa, heti Jekaterinburgin koillispuolella. Vuonna 2010 siellä oli 51&nbsp;651 asukasta.

## Lähteet
Paul von Hintze

**Paul von Hintze** (13. helmikuuta 1864 Schwedt, Preussi – 19. elokuuta 1941 Merano, Italia) oli saksalainen kontra-amiraali ja diplomaatti, joka toimi Saksan keisarikunnan ulkoministerinä ensimmäisen maailmansodan loppuvaiheessa heinäkuusta lokakuuhun 1918.

Hintzen isä oli tupakkatehtailija Schwedtin kaupungissa. Hintze palveli Saksan keisarikunnan laivastossa vuosina 1882–1911 yleten kommodoriksi (*kapitän zur see*) ja myöhemmin kontra-amiraaliksi asti. Hän toimi vuodesta 1903 Saksan sotilasattaseana Skandinavian maissa ja vuodesta 1908 sotilasedustajana Pietarin suurlähetystössä. Samana vuonna hänet aateloitiin. Siirryttyään diplomaattiuralle Hintze toimi Saksan edustajana Meksikossa 1911–1914, Kiinassa 1914–1917 ja Norjassa 1917–1918.

Hintze nimitettiin ulkoministeriksi Richard von Kühlmannin erottua 9. heinäkuuta 1918. Nimitys oli yllätys, koska Hintzellä ei ollut lainkaan poliittista taustaa. Hän painosti keisari Vilhelm II:ta nimittämään liberaalimman hallituksen maan sisäisen tyytymättömyyden hillitsemiseksi. Hintze myös vastusti ajatusta kukistaa syksyllä 1918 horjuvalta vaikuttanut Venäjän neuvostovalta, sillä hänen mielestään bolševikkien vallassapysyminen oli toistaiseksi Saksalle edullisempaa. Max von Badenin tultua valtakunnankansleriksi 3. lokakuuta Hintze jätti ulkoministerin tehtävät ja siirtyi kanslerin edustajaksi Span päämajaan. Uudeksi ulkoministeriksi tuli Wilhelm Solf. Hintze johti 9. marraskuuta viimeisiä valtakunnankanslian kanssa käytyjä neuvotteluja keisarin kruunustaluopumisesta. Hintze suositteli Vilhelm II:lle viimeiseen asti eroamisen välttämistä.

Weimarin tasavallan alkuaikoina Hintze oli oikeistoliberaalin Saksan kansanpuolueen (DVP) paikallisjohtajana Sleesiassa. Vuodesta 1924 hän oli ulkosaksalaisten parissa toimineen *Verein für das Deutschtum im Ausland* (VDA) -järjestön johdossa.

## Lähteet
Verhnjaja Pyšma

**Verhnjaja Pyšma** () on kaupunki Venäjän Sverdlovskin alueen eteläosassa, aivan Jekaterinburgin pohjoispuolella. Vuonna 2010 siellä oli 59&nbsp;749 asukasta.

Syksyllä 2013 uutisoitiin suomalaisen rakennuskonserni YIT:n pienkerrostaloalueen rakentamiseen tähtäävästä hankkeesta tässä Jekaterinburgin esikaupungissa. Hanketta varten YIT:n venäläinen tytäryhtiö YIT Uralstroj oli hankkinut Verhnjaja Pyšmasta laajan tontin. Sinne yhtiö suunnittelee rakentavansa yli 5&nbsp;000 asuinhuoneistoa, koulun ja kolme päiväkotia. 

## Lähteet

## Aiheesta muualla
Lesnoi (Sverdlovskin alue)

**Lesnoi** () on kaupunki Venäjän Sverdlovskin alueella, Uralvuoriston itäpuolella. Vuonna 2010 siellä oli 50&nbsp;363 asukasta.

## Lähteet

## Aiheesta muualla
Vitsebskin lääketieteellinen valtionyliopisto

**Vitsebskin lääketieteellinen valtionyliopisto** (, ) on lääketieteellinen yliopisto Valko-Venäjän koillisosassa Vitsebskin alueen Vitsebskissä. 
Vitsebskin lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta.

## Lähteet

## Aiheesta muualla
* Ranking web of universities: Vitebsk State Medical University / Витебский государственный медицинский университет  (webometrics.info)
Mélanie Turgeon

**Mélanie Turgeon** (s. 21. lokakuuta 1976 Alma) on kanadalainen alppihiihtäjä.

Turgeon saavutti nuorten maailmanmestaruuskilpailuissa vuosina 1993 ja 1994 kaksi kultamitalia, yhden hopeamitalin ja kolme pronssimitalia. Maailmanmestaruuskilpailuissa hän voitti kultaa syöksylaskussa St. Moritzissa 2003. Hän kilpaili kaksissa olympialaisissa sijoittuen parhaimmillaan kahdeksanneksi syöksylaskussa Salt Lake Cityn kisoissa 2002. Maailmancupissa Turgeon voitti yhden osakilpailun, Innsbruckin supersuurpujottelun helmikuussa 2000. Sen lisäksi hän oli seitsemän kertaa kolmen parhaan joukossa.

## Lähteet

## Aiheesta muualla
*Mélanie Turgeonin kotisivut
Marlies Oester

**Marlies Oester** (s. 22. elokuuta 1976 Adelboden) on sveitsiläinen alppihiihtäjä.

Oester saavutti nuorten maailmanmestaruuskilpailuissa kultaa pujottelussa vuonna 1995. Maailmanmestaruuskilpailuissa hän saavutti pronssia alppiyhdistetyssä St. Moritzissa 2003. Hän kilpaili Salt Lake Cityn olympialaisissa 2002 ollen alppiyhdistetyssä neljäs. Maailmancupissa Oester voitti yhden osakilpailun, Berchtesgadenin pujottelun tammikuussa 2002. Sen lisäksi hän sijoittui kerran toiselle sijalle.

## Lähteet

## Aiheesta muualla
*Marlies Oester sports-reference.com-sivustolla
Jonna Mendes

**Jonna Mendes** (s. 31. maaliskuuta 1979) on yhdysvaltalainen alppihiihtäjä.

Mendes saavutti nuorten maailmanmestaruuskilpailuissa kaksi hopeamitalia syöksylaskussa. Maailmanmestaruuskilpailuissa hän saavutti pronssia supersuurpujottelussa St. Moritzissa 2003. Hän kilpaili kaksissa olympialaisissa sijoittuen parhaimmillaan 11:nneksi syöksylaskussa Salt Lake Cityn kisoissa 2002. Maailmancupissa Mendes sijoittui kaksi kertaa viidennelle sijalle syöksylaskussa.

## Lähteet

## Aiheesta muualla
*
Revda (Sverdlovskin alue)

**Revda** () on kaupunki Venäjän Sverdlovskin alueen eteläosassa ja Uralvuoriston itälaidalla, hieman Jekaterinburgista länteen. Vuonna 2010 siellä oli 61&nbsp;875 asukasta.

## Lähteet

## Aiheesta muualla
Allison Forsyth

**Allison Forsyth** (s. 14. lokakuuta 1978 Nanaimo) on kanadalainen alppihiihtäjä.

Maailmanmestaruuskilpailuissa Forsyth saavutti pronssia suurpujottelussa St. Moritzissa 2003. Salt Lake Cityn olympialaisissa 2002 hän sijoittui suurpujottelussa seitsemänneksi. Maailmancupissa Forsyth sijoittui neljä kertaa toiseksi ja kerran kolmanneksi.

## Lähteet

## Aiheesta muualla
*Allison Forsyth sports-reference.com-sivustolla
Kirsten Lee Clark

**Kirsten Lee Clark** (s. 23. huhtikuuta 1977 Portland) on yhdysvaltalainen alppihiihtäjä.

Maailmanmestaruuskilpailuissa Clark saavutti hopeaa supersuurpujottelussa St. Moritzissa 2003. Hän kilpaili kolmissa olympialaisissa sijoittuen parhaimmillaan 12:nneksi syöksylaskussa Salt Lake Cityn kisoissa 2002. Maailmancupissa Clark voitti yhden osakilpailun, Lenzerheiden syöksylaskun helmikuussa 2001. Sen lisäksi hän sijoittui seitsemän kertaa kolmen parhaan joukkoon.

## Lähteet

## Aiheesta muualla
*Kirsten Lee Clark sports-reference.com-sivustolla
Tatjana Mannima

**Tatjana Mannima** (s. 10. tammikuuta 1980 Kiviõli) on virolainen maastohiihtäjä, joka edustaa Skiclub Kiviolia.

Maailmancupissa Mannima kilpaili ensimmäisen kerran Beitostølenissä marraskuussa 2005. Ensimmäiset maailmancupin pisteensä hän saavutti Oslon 30 kilometrin perinteisen hiihtotavan kilpailussa maaliskuussa 2007 sijoittuen 28:nneksi. Parhaimmillaan hän on sijoittunut maailmancupin henkilökohtaisissa kilpailuissa 25:nneksi Falunin 15 kilometrin takaa-ajokilpailussa maaliskuussa 2007. Hän on kilpaillut kolmissa MM-kilpailuissa sekä kaksissa olympialaisissa.

## Lähteet
Triin Ojaste

**Triin Ojaste** (s. 14. maaliskuuta 1990 Tartto) on virolainen uransa lopettanut maastohiihtäjä, joka edusti Karupesa Teamia.

Maailmancupissa Ojaste kilpaili ensimmäisen kerran Kuusamossa marraskuussa 2008. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2009 sijoituttuaan 23:nneksi. Se on myös hänen paras sijoituksensa maailmancupin henkilökohtaisissa kilpailuissa. Hän on kilpaillut kolmissa MM-kilpailuissa sekä kerran olympialaisissa.

Ojaste lopetti uransa maastohiihtäjänä vuonna 2018.

## Lähteet
Bernin Oberland

**Bernin Oberland** (, ) on alue Keski-Sveitsissä Bernin kantonissa Bernin kaupungin eteläpuolella. 

## Maantieteellinen alue
Maantieteellisesti Bernin Oberland koostuu Aarejoen vesistön alkujokien laaksoista. Haslital on Aaren alkuosan laakso Grimselsolalta Brienzerseelle. Lütschinejoen laaksot Interlakenista Grindelwaldiin ja Lauterbrunneniin ovat osa ylämaata kuten myös Kanderjoen laaksot Adelbodenista ja Kanderstegistä Spieziin. Simmental ulottuu Rawilpassilta ja Lenkistä Spieziin. Saanejoen alkuosan laakso Gsteigista Gstaadiin on osa Bernin kantonia ja Bernin Oberlandia. Myös Brienzerseen ja Thuninjärven seutu on osa aluetta. Pohjoisrajana pidetään järvien ja Simmen pohjoispuolisia vuoria: Brienzer Rothorn, Hohgant, Stockhorn.

## Hallinnollinen alue

Hallinnollinen alue, Verwaltungsregion Oberland, käsittää likipitäen maantieteellisen Bernin Oberlandin. Alue koostuu neljästä hallintopiiristä ():

Thunin hallintopiiri on pohjoisosiltaan maantieteellistä aluetta laajempi.

## Matkailualue
Bernin Oberland on suosittua matkailuseutua. Tunnettuja matkakohteita ovat muun muassa Grindelwald, Jungfraujoch, Wengen, Lauterbrunnen, Adelboden ja Gstaad.

## Lähteet
*

### Viitteet

## Aiheesta muualla

*
Ilpo Murtojärvi

**Ilpo Murtojärvi** (s. 1954 Huittinen) on suomalainen kitaristi, säveltäjä, sovittaja ja musiikkituottaja.

Murtojärvi soitti 1970-luvun lopussa yhtyeessä Kaamos ja 1980-luvun alussa yhtyeessä Pasi & Mysiini. Tämän jälkeen alkoi yhteistyö Jukka Alihangan ja Tuula Amberlan kanssa. Murtojärvi on lisäksi tehnyt yhteistyötä mm. Anna Hanskin, Anneli Saariston ja Joel Hallikaisen kanssa. Yle TV2:n musiikkiohjelmien kitaristina hän toimi Tuttu juttu- ja Laulava sydän -ohjelmissa.  

Murtojärvi toimii teatteri- ja studiomuusikkona sekä Turun konservatorion pop- ja jazzkitaransoiton lehtorina.

Vuonna 2011 Murtojärvi sai Varsinais-Suomen taidetoimikunnan taidepalkinnon. Vuonna 2015 Turku Jazz ry. nimitti Murtojärven Vuoden artistiksi tunnustuksena monipuolisesta työskentelystä jazz-musiikin säveltäjänä, sovittajana ja soitonopettajana.

## Lähteet

## Aiheesta muualla
*Ilpo Murtojärvi Fono-tietokannassa
*Talo-Oksala, Eija: Ilpo Murtojärvi, Vuoden 2015 Turku Jazz artisti. Jazz-rytmit 8.8.2015.
Dick Holmström

**Dick Holmström** (s. 1959 Parainen) on suomalainen näyttelijä, teatteriohjaaja ja -tuottaja. Vuosina 2013–2016 Holmström toimi Turun ruotsalaisen teatterin (Åbo Svenska Teater) johtajana.

Holmström valmistui Teatterikorkeakoulun ruotsinkieliseltä näyttelijäntyön laitokselta vuonna 1981 ja suoritti siellä musiikkiteatterialan jatko-opintoja 1989. Hän on toiminut freelance-näyttelijänä sekä puhe- että musiikkiteatterin parissa, niin ruotsiksi kuin suomeksikin. 1990-luvun alkupuolella hän lauloi accappella-yhtyeessä Mumbo Jumbo.

Vuonna 1999 Holmström perusti Teatteri Satakielen, joka erikoistui revyiden ja muiden musiikkiteatteriesitysten tuottamiseen. Teatteri Satakielen revyitä esitettiin Turun ja Helsingin ravintoloissa ja Helsingin Savoy-teatterissa, ja Holmström toimi produktioiden tuottajana, ohjaajana ja usein yhtenä esiintyjistä. Revyisiin kuuluivat *Onk mulkukka soittanu?* (1998), *Terveisiä PC:stä* (2000), *Kekä nyssi soittaa?*, *Ihan kuusessa* (2002), *Kuis menee?* (2003) ja *Reet silmissä* (2004). Eastway-yhtiön tuottajana syntyivät Helsingin Studio 51:ssä esitetyt *Firman piikkiin* ja *Heavy Xmas*. Revyiden käsikirjoittajina ja säveltäjänä toimi Mikko Koivusalo, ja niissä näyttelivät muiden muassa Eija Ahvo, Susanna Haavisto, Sinikka Sokka, Jussi Lampi, Puntti Valtonen ja Veeti Kallio. Holmström on lisäksi tuottanut monien ulkomaisten musiikkiteatterikappaleiden suomalaisversioita, kuten *2 Pianos, 4 Hands* (Hotelli Presidentti 2007), Fats Wallerin lauluihin perustuva *Ain’t Misbehavin’* (Peacock-teatteri 2005) ja Louis Jordanin lauluja sisältävä *Five Guys Named Moe* (Savoy-teatteri 2002). Vuonna 2006 Holmström ohjasi Uuden Iloisen Teatterin revyyn *Lisää letkua* ja 2007 Frank Sinatran, Dean Martinin ja Sammy Davis Jr.:n lauluihin perustuvan Mikko Koivusalon musiikkinäytelmän *[[Smokkijätkät]]*.

Dick Holmström on esiintynyt laulajana monien teatteriproduktioiden ohella myös Vladimir Vysotskin lauluihin perustuvilla äänilevyillä *Sången som brast* (FFCD 1011) ja *Katkennut laulu* (FFCD 1009).

Holmström oli naimisissa näyttelijä Jaana Järvisen (1956–2012) kanssa. Heillä on kaksi aikuista poikaa.

## Lähteet
Gabonintöpösieppo

**Gabonintöpösieppo** (*Batis minima*) on afrikansieppojen heimoon kuuluva varpuslintu.

## Levinneisyys
Gabonintöpösieppoa tavataan Kamerunissa, Keski-Afrikan tasavallassa, Päiväntasaajan Guineassa ja Gabonissa. Laji on luokiteltu elinvoimaiseksi, koska sen levinneisyys on laaja ja vaikka kannan koko on pienenemässä, vähenemisen vauhti on pieni.

## Elintavat
Gabonintöpösieppo elää alankometsissä ja sitä tavataan 800 metrin korkeuteen asti. Se välttää avoimia alueita. Ravinnokseen gabonintöpösieppo käyttää niveljalkaisia, erityisesti kovakuoriaisia, mutta myös pistiäisiä ja hämähäkkejä.

## Lähteet
Kongontöpösieppo

**Kongontöpösieppo** (*Batis ituriensis*) on afrikansieppojen heimoon kuuluva varpuslintu.

## Levinneisyys
Kongontöpösieppoa tavataan Kongon demokraattisessa tasavallassa ja Ugandassa. Lajin kannankehitys on vakaa ja se on luokiteltu elinvoimaiseksi.

## Lähteet
Angolantöpösieppo

**Angolantöpösieppo** (*Batis minulla*) eli aiemmalta nimeltään **kamerunintöpösieppo** on afrikansieppojen heimoon kuuluva varpuslintu.

## Levinneisyys
Angolantöpösieppoa tavataan Kongossa, Kongon demokraattisessa tasavallassa, Gabonissa ja Angolassa. Lajin kannankehitys on vakaa, ja se on luokiteltu elinvoimaiseksi.

## Lähteet
Iringantöpösieppo

**Iringantöpösieppo** (*Batis crypta*) on afrikansieppojen heimoon kuuluva varpuslintu.

## Levinneisyys
Iringantöpösieppoa tavataan Malawissa ja Tansaniassa. Sen on kuvattu olevan runsaslukuinen ja se on luokiteltu elinvoimaiseksi.

## Lähteet
Batis occulta

***Batis occulta*** on afrikansieppojen heimoon kuuluva varpuslintu, jota pidetään joskus biokontöpösiepon alalajina. Sillä ei ole suomenkielistä nimeä.

## Levinneisyys
*Batis occultaa* tavataan Kamerunissa, Keski-Afrikan tasavallassa, Kongossa, Norsunluurannikolla, Päiväntasaajan Guineassa, Gabonissa, Ghanassa, Liberiassa, Nigeriassa ja Sierra Leonessa. Sen kannakehitys on vakaa ja se on luokiteltu elinvoimaiseksi.

## Lähteet
M/S Tycho Brahe

**M/S Tycho Brahe** on Scandlines-varustamon omistama ja operoima matkustaja-autolautta. Se liikennöi reitillä Helsingør–Helsingborg. *Tycho Brahen* sisaralus on M/S ''Aurora af Helsingborg''.

## Lähteet

## Aiheesta muualla
Ferrando

**Ferrando** voi tarkoittaa seuraavia:

* Ferrando, henkilö Giuseppe Verdin oopperassa Trubaduuri
* Ferrando, seuraavien henkilöiden sukunimi:
** Luigi Ferrando (s. 1941), italialais-brasilialainen katolinen piispa
** Paolo Ferrando (1941–1987), italialainen vesipalloilija
Hurley

**Hurley** voi tarkoittaa seuraavia:

* Hurley International, vaatetusalan yritys
* Hugo ”Hurley” Reyes, fiktiivinen hahmo draamasarjassa *Lost*
* *[[Hurley (albumi)|Hurley]]*, Weezer-yhtyeen albumi vuodelta 2010
* Hurley, sukunimenä:
** Andy Hurley (s. 1980), yhdysvaltalainen rumpali
** Chad Hurley (s. 1977), yhdysvaltalainen ohjelmistosuunnittelija, yksi YouTuben perustajista
** Daniel Eugene Hurley (s. 1940), australialainen katolinen piispa
** David Hurley (s. 1953), australialainen kenraali, Australian kenraalikuvernööri
** Douglas Hurley (s. 1965), yhdysvaltalainen astronautti
** Elizabeth Hurley (s. 1965), englantilainen valokuvamalli ja näyttelijä 
** Francis Thomas Hurley (1927–2016), yhdysvaltalainen katolinen arkkipiispa
** Mark Joseph Hurley (1919–2001), yhdysvaltalainen katolinen piispa
** Patrick J. Hurley (1883&ndash;1963), yhdysvaltalainen sotilas ja poliitikko
** Walter Allison Hurley (s. 1937), yhdysvaltalainen katolinen piispa
Pariteetti

**Pariteetti** voi tarkoittaa seuraavia:

* pariteetti, luvun parillisuus tai parittomuus
* pariteetti, fysikaalisen systeemin symmetriaan liittyvä käsite
* pariteetti, ykkösten lukumäärän parillisuus tai parittomuus binääriluvussa
* ostovoimapariteetti, valuuttakursseihin liittyvä käsite
Jan Bakelants

**Jan Bakelants** (s. 14. helmikuuta 1986 Oudenaarde) on belgialainen maantiepyöräilijä. Hän aloitti ammattilaisuransa Topsport Vlaanderen - Mercator -joukkueessa 2009, edusti seuraavat kaksi vuotta Omega Pharma-Lottoa, 2012–2013 RadioShack-Leopard-Trekiä, 2014 Omega Pharma-Quick Stepiä, 2015– 2018 Ag2r-La Mondialea, 2019 Team Sunwebia ja viimeisinä ammattilaisvuosinaan 2020–2022 Circus - Wanty Gobert / Intermarché - Wanty - Gobert Matériaux -tallissa.

Bakelants voitti Ranskan ympäriajossa 2013 Ajaccioon päättyneen toisen etapin karattuaan kärkiryhmästä kilometri ennen maalia. Hän sai kokonaiskilpailun johtajan maillot jaune -paidan haltuunsa kahden päivän ajaksi.

Bakelants loukkaantui vakavasti Lombardian ympäriajossa vuonna 2017: häneltä murtui 7 kylkiluuta ja kaksi lannenikamaa. 

## Saavutuksia

Lähteet: Cycling Archives, Cyclingbase, Pro Cycling Stats
;2008
:Circuit des Ardennes, kokonaiskilpailun voitto
:Liège–Bastogne–Liège, alle 23-v. kilpailun voitto
:Tour de l'Avenir, kokonaiskilpailun ja 5. etapin voitto
;2010
:Espanjan ympäriajo, kokonaiskilpailussa 19:s
;2013
:Luxemburgin ympäriajo, kokonaiskilpailussa kolmas
:Ranskan ympäriajo, kokonaiskilpailussa 18:s, 2. etapin voitto, 19. etapilla kolmas
:Eneco Tour, kokonaiskilpailussa neljäs
:Grand Prix de Wallonie, voitto
;2014
:Critérium du Dauphiné, 6. etapin voitto
;2015
:Ranskan ympäriajo, kokonaiskilpailussa 20:s, 13. etapilla kolmas
:Grand Prix Cycliste de Montréal, neljäs
:Giro del Piemonte, voitto
:Giro dell'Emilia, voitto
;2016
:Välimeren ajo, pistekilpailun ja 4. etapin voitto
:Espanjan ympäriajo, kokonaiskilpailussa 17:s
;2017
:Grand Prix Cycliste de Montréal, neljäs
;2022
:Tour de Wallonie, 5. etapin voitto

## Lähteet
Martins

**Martins** on muun muassa seuraavien henkilöiden sukunimi:

* Alfred Adewale Martins (s. 1959), nigerialainen roomalaiskatolinen arkkipiispa
* André Filipe Saraiva Martins (s. 1987), portugalilainen jalkapalloilija
* André Filipe Franco Martins (s. 1989), portugalilainen jalkapallomaalivahti
* André Renato Soares Martins (s. 1990), portugalilainen jalkapalloilija
* Bé Martins, oik. *Bernardo Barral Martins Santos* (s. 1989), brasilialais-portugalilainen beachfutispelaaja
* Carlos Martins (s. 1982), portugalilainen jalkapalloilija
* Diego Martins (s. 1987), brasilialainen jalkapalloilija
* Éder Citadin Martins (s. 1986), brasilialais-italialainen jalkapalloilija
* Fernando Lucas Martins (s. 1992), brasilialainen jalkapalloilija
* Gelson Martins (s. 1995), portugalilainen jalkapalloilija
* Graciela Martins (s. 1987), guineabissaulainen pikajuoksija
* João Evangelista Martins Terra (1925–2022), brasilialainen roomalaiskatolinen piispa
* José Augusto Martins Fernandes Pedreira (1935–2020), portugalilainen roomalaiskatolinen piispa
* Joubert Araújo Martins (s. 1975), brasilialainen jalkapalloilija
* Léo Martins (s. 1989), brasilialais-portugalilainen beachfutispelaaja
* Luciano Martins (s. 1963), brasilialainen jalkapalloilija ja valmentaja
* Manuel da Silva Martins (1927–2017), portugalilainen roomalaiskatolinen piispa
* Marcelo Martins Moreno (s. 1987), bolivialainen jalkapalloilija
* Obafemi Martins (s. 1984), nigerialainen jalkapalloilija
* Sara Martins (s. 1977), ranskalainen näyttelijä
* Victor Martins (s. 2001), ranskalais-portugalilainen autourheilija
* Zeferino Zeca Martins (s. 1966), angolalainen roomalaiskatolinen piispa.
Rodrigues (täsmennyssivu)

**Rodrigues** voi tarkoittaa seuraavia:

## Paikkoja
* Rodrigues, Mauritukselle kuuluva Maskareenien saari Intian valtamerellä

## Henkilöitä
* Acácio Rodrigues Alves (1925–2010), brasilialainen katolinen piispa
* Alexandre Rodrigues (s. 1979), ranskalainen karateka
* Allan Rodrigues de Souza (s. 1997), brasilialainen jalkapalloilija
* Amália Rodrigues (1920–1999), portugalilainen fado-laulaja
* Arquimínio Rodrigues da Costa (1924–2016), portugalilainen katolinen piispa 
* Axel Rodrigues de Arruda (s. 1970), brasilialainen jalkapalloilija
* Bruno Rodrigues (s. 1996), portugalilainen jalkapalloilija
* Dennys Rodrigues (s. 1978), brasilialainen jalkapallomaalivahti
* Evan Rodrigues (s. 1993), kanadalainen jääkiekkoilija
* Fernando Iório Rodrigues (1929–2010), brasilialainen katolinen piispa
* Francisco de Paula Rodrigues Alves (1848–1919), Brasilian presidentti 1902–1906
* Frederico Rodrigues de Paula Santos, *Fred* (s. 1993), brasilialainen jalkapalloilija
* Gerson Rodrigues (s. 1995), luxemburgilainen jalkapalloilija
* Harry Rodrigues, *Baauer* (s. 1989), yhdysvaltalainen musiikkituottaja
* Jádson Rodrigues da Silva (s. 1983), brasilialainen jalkapalloilija
* Jenílson Brito Rodrigues, *Mão* (s. 1978), brasilialainen beachfutismaalivahti
* João Rodrigues (1561–1633), portugalilainen lähetyssaarnaaja
* João Noé Rodrigues (s. 1955), eteläafrikkalainen katolinen piispa
* João Rodrigues Cabrilho (1499–1543), portugalilainen tutkimusmatkailija
* John Rodrigues (s. 1967), intialainen katolinen piispa
* José Rodrigues de Souza (1926–2012), brasilialainen katolinen piispa
* José Maria Rodrigues Alves, *Zé Maria* (s. 1949), brasilialainen jalkapalloilija
* Lucas Rodrigues Moura da Silva (s. 1992), brasilialainen jalkapalloilija
* Márcio Rodrigues (s. 1978), brasilialainen jalkapalloilija
* Max John Rodrigues (s. 1938), pakistanilainen katolinen piispa
* Moacir Rodrigues Santos (1970–2024), brasilialainen jalkapalloilija
* Nádson Rodrigues de Souza (s. 1982), brasilialainen jalkapalloilija
* Paulo Eduardo Rodrigues Lima (s. 1985), brasilialainen jalkapalloilija
* Pedro Verona Rodrigues Pires (s. 1934), kapverdeläinen poliitikko
* Reginald Rodrigues (s. 1922), intialainen maahockeypelaaja
* Ronaldo Rodrigues de Jesus, *Ronaldão* (s. 1965), brasilialainen jalkapalloilija
* Ronaldo Aparecido Rodrigues, *Naldo* (s. 1982), brasilialainen jalkapalloilija
* Simão Rodrigues (1510–1579), portugalilainen jesuiittaveljeskunnan perustajajäsen
* Thiago Rodrigues da Silva, *Mosquito* (s. 1996), brasilialainen jalkapalloilija

## Katso myös
* Rodriguez
Hookin majakka

**Hookin majakka** (, engl. *The Hook Lighthouse* tai *The Hook Head Lighthouse*) on Irlannissa sijaitseva, tiettävästi vanhin yhä toiminnassa oleva majakka maailmassa. Se on rakennettu Hookin niemelle Wexfordin kreivikunnassa, jossa samalla paikalla ollut majakka on osoittanut Waterfordin sataman sisäänkäyntiä jo noin 800 vuoden ajan. Alkuperäinen majakka rakennettiin eri tietojen mukaan joko noin 1172 tai uudempien tutkijoiden mukaan 1245. Nykyinen majakkarakennus on 1600-luvulta. 

Majakkaa ylläpitää Irlannin majakkaviranomainen (*Commissioners of Irish Lights*). Majakan yleisölle avoin katselutasanne sijaitsee 115 porrasaskelman korkeudessa. Vuonna 1871 majakkaan asennettiin uudet kaasuvalot. Vuonna 1911 majakkaan saatiin mekanismi, joka muutti valon vilkkuvaksi. Mekanismi vaati kuitenkin virityksen 25 minuutin välein. Sähkövalot ja paineilmalla toimiva sumusireeni majakalle saatiin vuonna 1972, ja se automatisoitiin vuonna 1996, jolloin sumusireenit korvattiin varoitusrakettijärjestelmällä.

## Lähteet

  
## Aiheesta muualla

* Hookin majakan viralliset kotisivut 
* Hookin majakka Commissioners of Irish Lights -sivustolla
Pariteetti (tietotekniikka)

Tietotekniikassa **pariteetti** on binäärilukujen ominaisuus, joka ilmaisee, onko yksittäisessä binääriluvussa parillinen vai pariton määrä ykkösiä. Esimerkiksi desimaalisen luvun 10 pariteetti on parillinen, koska sen binääriesitys 1010_2 sisältää kaksi ykköstä. Kahden ykkösen pariteetti on 2 \text{ (mod 2) }\equiv 0.

Pariteettia käytetään muun muassa tietoliikenteen virheiden tarkistuksessa lisäämällä siirrettävään lukuun pariteettibitti.

## Katso myös
*Pariteetti (fysiikka)
*Pariteetti (matematiikka)

## Lähteet
Viikari

**Viikari** on suomalainen sukunimi, joka on muun muassa seuraavilla henkilöillä:

* Auli Viikari (1937–2022), kirjallisuustieteen professori
* Jorma Viikari (s. 1947), ylilääkäri ja sisätautiopin professori
* Liisa Viikari (s. 1949), biokemisti ja tekniikan tohtori
* Lotta Viikari (s. 1974), Lapin yliopiston oikeustieteen professori ja Ilmailu- ja avaruusoikeuden instituutin johtaja
* Matti Viikari (1943–1994), historiantutkija ja Helsingin yliopiston professori
* Sauli Viikari (1918–2001), lääkäri ja kirurgian professori
* Vilho Viikari (1905–1980), laulaja ja diplomiurkuri.
Math Grand Prix

**Math Grand Prix** on vuonna 1982 Atari 2600:lle julkaistu opettavainen ajopeli, jonka on kehittänyt Suki Lee. Pelissä ajellaan rataa ralliautoilla. Pelissä pääsee eteenpäin kun vastaa matemaattisiin kysymyksiin.

## Aiheesta muualla
*
Harry von Arnim

**Harry Karl Kurt Eduard von Arnim-Suckow** (3. lokakuuta 1824 Moitzefiltz, Pommeri – 19. toukokuuta 1881 Nizza, Ranska) oli saksalainen kreivi ja diplomaatti, joka erotettiin Saksan Pariisin-lähettilään virasta skandaalin seurauksena vuonna 1874. Taustalla vaikutti se, että hän oli vastustanut Saksan valtakunnankansleri Otto von Bismarckin politiikkaa.

Lakiopintojensa jälkeen Arnim aloitti diplomaattiuransa vuonna 1850 ja työskenteli Preussin lähetystöissä Roomassa ja Lissabonissa, kunnes hänet vuonna 1864 nimitettiin Preussin edustajaksi Vatikaaniin. Vatikaanin ensimmäisen kirkolliskokouksen (1869–1870) alla hän pyrki turhaan estämään paavin julistamisen erehtymättömäksi, koska arveli sen aiheuttavan kiistoja Saksassa. Arnim osallistui myös Ranskan–Saksan sodan päättäneisiin Frankfurtin rauhanneuvotteluihin, ja hänet nimitettiin 23. elokuuta 1871 Saksan edustajaksi Pariisiin. Hän sai suurlähettilään arvon 9. tammikuuta seuraavana vuonna. Kesäkuussa 1872 hän sai sovittua Ranskalle määrätyistä sotakorvauksista.

Arnim joutui pian ristiriitoihin Bismarckin kanssa. Arnim tuki Ranskan monarkisteja, Bismarck puolestaan vastaperustettua tasavaltaa, minkä Arnim pelkäsi vahvistavan monarkian vastustajia myös Saksassa. Koska Arnim oli hovin suosiossa ja piti yhteyttä Saksan aateliston konservatiivisiin ryhmiin, Bismarck pelkäsi Arminin pyrkivän hänen syrjäyttämiseensä. Vuonna 1874 wieniläisessä sanomalehdessä julkaistiin Vatikaanin kirkolliskokoukseen liittynyttä kirjeenvaihtoa, joukossa myös Arnimin lähettämiä luottamuksellisia viestejä. Tästä seuranneen tutkinnan aikana paljastui, että tärkeitä asiakirjoja oli kadonnut Pariisin-lähetystöstä Arnimin aikana. Hän kieltäytyi palauttamasta eräitä niistä ja hänen arveltiin pyrkivän keräämään todistusaineistoa, joka osoittaisi hänen Ranskan-politiikkansa viisaammaksi kuin Bismarckin. Bismarck järjesti Arnimin viraltapantavaksi ja 4. lokakuuta 1874 pidätettäväksi. Arnim tuomittiin oikeudessa kolmen kuukauden vankeusrangaistukseen, joka valituksen jälkeen korotettiin toisessa käsittelyssä yhdeksään kuukauteen.

Arnim lähti maanpakoon ja julkaisi vuonna 1875 anonyymisti pamfletin *Pro Nihilo*, jossa hän väitti syyttämisensä johtuneen vain Bismarckin kateudesta. Tämän seurauksena hänet tuomittiin poissaolevana maanpetoksesta, majesteettirikoksesta ja (Bismarckin) herjauksesta viideksi vuodeksi pakkotyöhön. Koska Arnimin alkuperäisen tuomion perusteita pidettiin juridisesti kyseenalaisina, Saksan rikoslakiin tehtiin 1876 Bismarckin aloitteesta ”Arnimin pykälänä” tunnettu lisäys, joka kriminalisoi virallisten asiakirjojen luvattoman julkistamisen.

## Lähteet

## Aiheesta muualla
Jerker A. Eriksson

**Jerker Arnold Eriksson** (22. lokakuuta 1931 Helsinki – 19. lokakuuta 2019 Helsinki) oli suomalainen elokuvakriitikko, oppiarvoltaan filosofian lisensiaatti. Hän toimi Valtion elokuvatarkastamon puheenjohtajana vuodesta 1966 vuoteen 1996. Hän oli tarkastamon ensimmäinen päätoiminen johtaja.

Ennen uraansa elokuvatarkastamossa Eriksson kirjoitti elokuva-arvosteluja muun muassa *[[Hufvudstadsbladet]]iin*, *[[Nya Pressen (1921–1974)|Nya Presseniin]]* ja *[[Elokuva-Aitta]]an*. Hänen elokuva-arvostelujaan on julkaistu teoksessa *Epäilyksen varjo* (1982). Eriksson valittiin elokuvatarkastamon sensuurielimeen vuonna 1964 Raimo Hallaman kieltäydyttyä jäsenyydestä. Puheenjohtajaksi hänet valittiin kaksi vuotta myöhemmin.

Eriksson toimi Helsingin yliopiston historian assistenttina vuosina 1967–1975. Hänen lisensiaatintyönsä käsitteli Suomen keskiajan historiaa.

Eriksson oli helsinkiläisen elokuvakerho Studion perustajajäseniä, ja hän oli aktiivisesti mukana perustettaessa Suomen elokuva-arkistoa. Hän sai vuonna 2007 Sodankylän elokuvajuhlien Viasat-palkinnon.

## Lähteet

## Kirjallisuutta
* 
* 
* 
* 
* 

## Aiheesta muualla
*
Lawson (yhtye)

**Lawson** on brittiläinen pop rock -yhtye, johon kuuluvat Adam Pitts, Andy Brown, Joel Peat ja Ryan Fletcher. Yhtyeen alkuperäinen nimi oli *the Grove*, mutta yhtye vaihtoi sen Lawsoniksi Brownilta aivokasvaimen leikanneen kirurgin kunniaksi. Yhtye julkaisi ensimmäisen albuminsa lokakuussa 2012.

## Diskografia
### Studioalbumit
* 
* 
* 

### EP:t
**iTunes Festival: London 2013* (2013)
**Lawson* (2015)

### Singlet
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*Lawsonin kotisivut
William Henry Waddington

**William Henry Waddington** (11. joulukuuta 1826 Saint-Rémy-sur-Avre – 12. tammikuuta 1894 Pariisi) oli ranskalainen muinaishistorian tutkija, diplomaatti ja poliitikko, joka toimi Ranskan pääministerinä vuonna 1879.

Waddingtonin isä oli englantilainen tehtailija, joka oli muuttanut Ranskaan vuonna 1780. Waddington kävi koulunsa Ranskassa ja Englannissa, opiskellen viimeksi Cambridgen Trinity Collegessa. Hän matkusti itäisen Välimeren alueella, julkaisi tutkimuksia antiikin Roomasta sekä muinaisesta Lähi-idästä ja hänet valittiin Académie des Inscriptions et Belles-Lettres -akatemiaan vuonna 1865. Waddingon valittiin kolmannella yrittämällä Ranskan edustajainkamariin vuonna 1871 ja senaattiin 1876. Hän toimi lyhytaikaisesti opetusministerinä toukokuussa 1873 sekä maaliskuusta 1876 toukokuuhun 1877. Joulukuussa 1877 hänet nimitettiin ulkoministeriksi ja hän edusti Ranskaa Berliinin kongressissa 1878.

Maltilliset tasavaltalaiset vahvistivat Ranskassa asemiaan tammikuun 1879 parlamenttivaaleissa ja uudeksi presidentiksi valittu Jules Grévy nimitti Waddingtonin pääministeriksi seuraavassa kuussa. Waddington valikoitui ilmeisesti varovaisuutensa ja värittömyytensä vuoksi. Hän säilytti myös ulkoministerin paikkansa ja keskittyi enemmän Ranskan ulkosuhteisiin kuin hallituksen johtamiseen. Opetusministeri Jules Ferryn pyrkimykset vähentää katolisen kirkon vaikutusvaltaa kouluissa johtivat Waddingtonin hallituksen kaatumiseen joulukuussa 1879. Waddington oli myöhemmin Ranskan lähettiläänä Lontoossa 1883–1893 ja hoiti vuonna 1884 Egyptin asemasta maiden välillä käytyjä neuvotteluita. Hän putosi senaatista vuoden 1893 vaaleissa.

## Lähteet

## Aiheesta muualla
Saga Eriksson

**Saga Maj-Lis Eriksson**, oik. *Ahjolinna* (s. 13. syyskuuta 1939 Helsinki) on suomalainen balettitanssija ja balettipedagogi. Hän oli Suomen Kansallisbaletin tanssija vuodesta 1955 ja baletinopettaja vuodesta 1968.

## Lähteet
Sven Erkkilä

**Sven Artur Erkkilä** (5. helmikuuta 1901 Kiukainen – 28. huhtikuuta 1973 Helsinki) oli suomalainen lääkäri ja Turun yliopiston hygienian ja sosiaalilääketieteen professori 1950–1968. Lisäksi hän teki tutkimusta oikeuslääketieteen alalla.

Erkkilän vanhemmat olivat maanviljelijä Kustaa Vilho Erkkilä ja Hulda Maria Vanhatalo ja puoliso sairaanhoitaja Eva Siviä Kirkas. Erkkilä tuli ylioppilaaksi Turun suomalaisesta yhteiskoulusta 1922 ja valmistui lääketieteen lisensiaatiksi 1932. Lääketieteen tohtoriksi hän väitteli 1938. Hän oli Helsingin yliopiston sosiaalilääketieteen dosentti vuodesta 1941 ja oikeus- ja sosiaalilääketieteen dosentti vuodesta 1946 vuoteen 1957.  Ennen Turun yliopiston professuuriaan Erkkilä työskenteli muun muassa lääkärinä useissa eri sairaaloissa, Vankeinhoitolaitoksen ylilääkärinä vuodesta 1947, Lääkintöhallituksessa sekä eri tehtävissä Helsingin yliopistossa. Hän oli Helsingin yliopiston voimistelulaitoksen hygienian ja alkohologian opettajana 1953–1969 sekä Teknillisen korkeakoulun teollisuushygienian erikoisopettajana 1942–1951.

## Lähteet
Kaulushelttasieppo

**Kaulushelttasieppo** (*Dyaphorophyia castanea*) on afrikansieppojen heimoon kuuluva varpuslintu.

## Levinneisyys
Kaulushelttasieppoa tavataan Afrikan länsi- ja keskiosissa. Se on luokiteltu elinvoimaiseksi ja sen kannakehitys on vakaa.

## Lähteet
Doggilepakot

**Doggilepakot** (Molossidae) ovat lepakkoihin kuuluva heimo, johon kuuluu noin 100 lajia 18 suvussa.

## Lähteet
Johannes Eriksson

**Johannes Eriksson** (29. lokakuuta 1869 Finström Ahvenanmaa – 21. heinäkuuta 1939 Finström) oli ahvenanmaalainen poliitikko, joka ajoi vuosina 1918–1920 hyvin voimakkaasti Ahvenanmaan liittämistä Ruotsiin separatistisessa Ålandsrörelsen-liikkeessä. Hän oli Ahvenanmaan maapäivien ensimmäinen varapuheenjohtaja 1922–1938.

Kun Ahvenanmaan kysymys oli ajankohtainen Eriksson kävi Ahvenanmaan Ruotsiin liittämistä ajaakseen Lontoossa, Pariisissa ja Genévessä. Hän kuului myös siihen suureen lähetystöön, joka kävi asian johdosta kuningas Kustaa V:n luona Tukholmassa. Kun Ahvenanmaan linnoittamiskysymys tuli ajankohtaiseksi 1930-luvun lopulla, Eriksson teki iästään huolimatta matkan Tukholmaan asian johdosta. Eriksson kuoli 69-vuotiaana kotitalossaan Finströmin pitäjän Bjärströmin kylässä Ahvenanmaalla heinäkuussa 1939. 

## Julkaisuja
* *Ålandsfrågan 1917-1921 : minnen och upplevelser*, Stockholm : Hörsta, 1961. (toim . Wilhelm Virgin)

## Lähteet
Magic Hour

**Magic Hour** on Scissor Sistersin neljäs studioalbumi, joka julkaistiin 25. toukokuuta 2012. Se debytoi Yhdysvalloissa Billboard 200 -listan sijalla 35.

## Kappaleet
#
#
#
#
#
#
#
#
#
#
#
#

;Bonuskappaleet
#
#
#
#

## Arvostelut
* Metacritic: 67/100
* AllMusic: 
* Pitchfork: 5.3/10

## Lähteet
Hohtohelttasieppo

**Hohtohelttasieppo** (*Dyaphorophyia blissetti*) on afrikansieppojen heimoon kuuluva varpuslintu.

## Levinneisyys
Hohtohelttasieppoa tavataan Kamerunissa, Norsunluurannikolla, Ghanassa, Guineassa, Liberiassa, Nigeriassa, Sierra Leonessa ja Togossa. Se on luokiteltu elinvoimaiseksi.

## Lähteet
Viherhelttasieppo

**Viherhelttasieppo** (*Dyaphorophyia chalybea*) on afrikansieppojen heimoon kuuluva varpuslintu.

## Levinneisyys
Viherjelttasieppoa tavataan Kamerunissa, Päiväntasaajan Guineassa ja Gabonissa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi.

## Lähteet
Veitsiturskat

**Veitsiturskat** (Melanonidae) on turskakaloihin kuuluva heimo. Heimon lajeja tavataan syvistä lauhkeista ja kylmistä vesistä eteläiseltä pallonpuoliskolta.

## Lajit ja anatomia
Veitsiturskien heimoon kuuluu yksi suku, jossa on kaksi lajia. Lajit ovat veitsiturska (*Melanonus zugmayeri*) ja pikkuveitsiturska (*M. gracilis*). Ne ovat pienehköjä kaloja, jotka saavuttavat suurimmillaan 15&ndash;28 senttimetrin pituuden. Selkäeviä veitsiturskalajeilla on yksi ja se on pitkä. Myös peräevä on pitkä ja matala. Pyrstöevä on pieni ja teräväkärkinen. Pitkänomainen ruumis suippenee voimakkaasti kohti pyrstöä. Monille turskakaloille tyypillinen alalaeun viiksisäie puuttuu veitsiturskilta.

## Levinneisyys ja elintavat
Veitsiturskalajeja tavataan Eteläiseltä jäämereltä sekä eteläiseltä pallonpuoliskolta Atlantista, Intina valtamerestä ja Tyynestämerestä. Ne elävät kaukana rannikoista tyypillisesti 150&ndash;6&nbsp;300 metrin syvyydessä.

## Lähteet
Surinahelttasieppo

**Surinahelttasieppo** (*Dyaphorophyia jamesoni*) on afrikansieppojen heimoon kuuluva varpuslintu.

## Levinneisyys
Surinahelttasieppoa tavataan Kongon demokraattisessa tasavallassa, Keniassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan yleinen ja sen kannankehitys on vakaa. Se on luokiteltu elinvoimaiseksi.

## Lähteet
Oliivihelttasieppo

**Oliivihelttasieppo** (*Dyaphorophyia concreta*) on afrikansieppojen heimoon kuuluva varpuslintu.

## Levinneisyys
Oliivihelttasieppoa tavataan Afrikan länsi- ja keskiosissa. Laji on luokiteltu silmälläpidettäväksi ja sen kannankehitys on vähenevä.

## Lähteet
Seppo Ervasti

**Seppo Mikael Ervasti** (3. elokuuta 1924 Muhos – 26. huhtikuuta 2015 Vantaa) oli metsätieteilijä ja professori. Hän oli Helsingin yliopiston Metsäekonomian laitoksella dosentti 1959–1965 ja puumarkkinatieteen professori 1965–1987, ja hän tutki varsinkin metsäteollisuutuotteiden ulkomaankauppaa, puuraaka-aineen käyttöä ja metsätaseen kehitystä.

## Lähteet

## Aiheesta muualla
*Muistokirjoitus. Metsänhoitaja-lehti (Web Archive).
Laurens ten Dam

**Laurens ten Dam** (s. 13. marraskuuta 1980 Zuidwolde) on alankomaalainen maantiepyöräilijä. Hän aloitti ammattilaisuransa Bankgiroloterij-joukkueessa 2004, edusti Shimano - Memory Corp -tallia 2005 ja Unibet.com-joukkuetta 2006–2007. Vuosina 2008–2015 hän kilpaili alankomaalaistallissa, joka tunnettiin tuona aikana nimillä Rabobank, Blanco, Belkin Pro Cycling Team ja Team LottoNL-Jumbo. Kausilla 2016–2017 hän edusti saksalaista Team Giant-Alpecin / Team Sunweb -joukkuetta ja viimeisellä ammattilaiskaudellaan 2019 puolalaista CCC Teamia.

## Saavutuksia

Lähteet: Cyclingbase, Cycling Archives, Pro Cycling Stats
;2006
:Ster Elektrotoer, mäkikirikilpailun voitto
:Course de la Solidarité Olympique, 2. etapin (aika-ajo) voitto
;2008
:Critérium International, 1. etapin voitto
;2009
:Tour de Romandie, mäkikirikilpailun voitto
;2012
:Espanjan ympäriajo, kokonaiskilpailussa kahdeksas
;2013
:Ranskan ympäriajo, kokonaiskilpailussa 13:s
;2014
:Ranskan ympäriajo, kokonaiskilpailussa yhdeksäs

## Lähteet
Erik Erämetsä

**Erik Harald Erämetsä**, vuoteen 1936 *Enwald* (27. kesäkuuta 1919 – 19. syyskuuta 1999) oli suomalainen kielitieteilijä. Hän oli Jyväskylän yliopiston germaanisen filologian professori 1962–1975 ja Turun yliopiston germaanisen filologian professori vuodesta 1975. Hän tutki englannin kielen vaikutusta saksan kieleen ja myös saksan ja suomen kielen kontrastiivisia kysymyksiä.

## Lähteet

## Kirjallisuutta
* Matti Luukkainen, *Erik Erämetsä 27.6.1919-19.9.1999 : in memoriam*, Neuphilologische Mitteilungen 101 (2000) : 1, s. 3-4.
Walter Lantz Productions

**Walter Lantz Productions** oli amerikkalaisen Walter Lantzin vuonna 1929 perustama animaatiostudio. Studio tuotti animaatioita lähinnä Universal Studiosille vuoteen 1949 ja uudelleen vuosina 1951–1972, jolloin se sulautettiin edellä mainittuun.

## WLP:n luomia Hahmoja
* Anselmi Panda (*Andy Panda*)
* Korppikotka Pusse (*Buzz Buzzard*)
* Ville Viluinen (*Chilly Willy*)
* Tarkastaja Willoughby (*Inspector Willoughby*)
* Nakke Nakuttaja (*Woody Woodpecker*)
* Osku Kani (*Oswald the Lucky Rabbit*)
* Space Mouse
* Valttu Mursu (*Wally Walrus*)
Kim Bodnia

**Kim Bodnia** (s. 12. huhtikuuta 1965 Frederiksberg) on tanskalainen näyttelijä, joka aloitti uransa 1990-luvun alussa ja on siitä lähtien esiintynyt teatterissa, elokuvissa ja televisiossa.

Bodnia opiskeli näyttelijäntyötä Tanskassa Valtion Teatterikoulussa vuosina 1981–1991. Hänen uransa alkoi teatterissa, ja valkokankaalla hänen läpimurtonaan voidaan pitää Robert-palkittua sivuroolia Ole Bornedalin elokuvassa *[[Yövartija (elokuva)|Yövartija]]* (1994), jota seurasivat roolit Nicolas Winding Refnin elokuvissa *[[Pusher]]* (1996) ja *[[Bleeder]]* (1999). Vuosituhannen vaihteessa alkoi yhteistyö ohjaaja Lasse Spang Olsenin kanssa (muun muassa *[[Vanhat miehet uusissa autoissa]]*) ja vuonna 2010 Susanne Bierin kanssa (muun muassa *Kosto*). Suosittuihin rooleihin on kuulunut myös toinen pääosa ruotsalais-tanskalaisessa televisiosarjassa *[[Silta (televisiosarja)|Silta]]* (2011–2013). Vuonna 2018 hänet nähtiin Paavo Westerbergin elokuvassa *[[Viulisti (elokuva)|Viulisti]]*.

Bodnian ensimmäinen puoliso oli näyttelijä Lotte Merete Andersen ja toinen puoliso on Rikke Louise Andersson.

## Aiheesta muualla
* Kim Bodnian sivusto.
*
Veli-Heikki Eronen

**Veli-Heikki Eronen** (21. joulukuuta 1918 Kuopio – 22. syyskuuta 2000 Helsinki) oli suomalainen juristi, hallintoneuvos ja diplomi-insinööri. Hän oli vesiylituomari 1962–1968 ja Korkeimman hallinto-oikeuden jäsen vuosina 1968–1988. Hän oli loppuvuodesta 1957 vuoden verran Seutusuunnittelun liiton asiamies.

Eronen valmistui diplomi-insinööriksi 1945 ja suoritti yleisen oikeustutkinnon 1950 ja sai varatuomarin arvon. Eronen vihittiin vuonna 1990 Helsingin yliopiston kunniatohtoriksi.

## Lähteet
Malakansalmen taistelu

**Malakansalmen taistelu** oli toisessa maailmansodassa Japanin ja Yhdistyneen kuningaskunnan välinen meritaistelu, joka käytiin Malakansalmen edustalla toukokuussa 1945. Taistelussa Britannian kuninkaallisen laivaston hävittäjät upottivat keisarillisen Japanin laivaston raskaan risteilijän *[[Haguro (1928)|Haguro]]n* ja vaurioittivat hävittäjä *[[Kamikaze (1922)|Kamikazea]]*. Iskussa kuolivat japanilaisten komentajat Hashimoto ja Sugiura sekä 927 miestä. Yksi kranaatti vaurioitti hävittäjä *[[HMS Saumarez (G12)|HMS Saumarezia]]* surmaten kaksi miehistönjäsentä.
Spitzer (luoti)

**Spitzer-luoti** eli teräväkärkinen luoti on 1800–1900-lukujen vaihteessa kehitetty pienikaliiperisiin aseisiin tarkoitettu luoti. Sen kehittelyssä lähdettiin tarpeesta tehdä projektiili, jolla olisi aerydynaamisten ominaisuuksien takia hyvä tarkkuus sekä kineettinen tehokkuus, erityisesti pitemmillä ampumismatkoilla. Tämän takia ammutun luodin piti minimoida ilmanvastus lennon aikana.

Nimitys 'spitzer' tulee saksan kielen sanasta *Spitzgeschoss* ().

## Aiheesta muualla
* Luoti päähän taivaalta Erälehti 27.8.2008 Archive.org
Almujenjakaja

**Almujenjakaja** on kirkollisessa yhteisössä tai valtionhallinnossa työskentelevä henkilö, jonka tehtävänä on huolehtia almujen jakamisesta köyhille. Almujenjakajan virkoja perustettiin keskiajalla useiden Euroopan maiden hoveihin. 

Ranskan hovissa toimi vuodesta 1486 suuralmujenjakaja, korkea-arvoinen kirkonmies, jonka tehtäviin kuului hyväntekeväisyyden ja hovin yhteydessä toimineen papiston valvonta. Virka lakkautettiin vuonna 1790 ja – Napoleon Bonaparten sekä Napoleon III:n perustettua sen uudelleen – lopullisesti vuonna 1870. Britannian hovissa on yhä olemassa perinnöllinen suuralmujenjakajan (*Grand almoner*) sekä yleensä piispalle annettava lordialmujenjakajan (*Lord High Almoner*) virka. Jälkimmäisen tehtäviin kuuluu kuninkaallisten almujen jakaminen vuosittain kiirastorstaina.

## Lähteet
Resident Evil (vuoden 2002 videopeli)

**Resident Evil** on Capcomin kehittämä ja julkaisema selviytymiskauhupeli, joka julkaistiin vuonna  Nintendo GameCubelle ja vuonna 2008 Wiille (nimellä *Resident Evil Archives: Resident Evil*). Peli on uusi versio (*remake*) vuonna 1996 julkaistusta *[[Resident Evil (vuoden 1996 videopeli)|Resident Evil]]* -pelistä. Esimerkiksi grafiikka, äänimaailma ja ääninäyttely ovat täysin uusittu uudessa versiossa. Myös juoneen, pelialueisiin ja vihollisiin on tehty muutamia muutoksia. Capcom kehitti samalla pelimoottorilla *[[Resident Evil Zero]]n*, joka julkaistiin myös vuonna 2002. *Zero* on tarinaltaan esiosa *Resident Evilille*.

## Julkaisut

Tammikuussa 2015 Capcom julkaisi päivitetyn HD-version pelistä PlayStation 3:lle, PlayStation 4:lle, Xbox 360:lle, Xbox Onelle ja Microsoft Windowsille. Julkaisun suosion myötä Capcom päätti kehittää HD-version myös pelistä *Resident Evil Zero*. Vuonna 2016 molemmat HD-versiot julkaistiin levyversiona *Resident Evil: Origins Collection* -kokoelmassa.

## Vastaanotto

Peli sai paljon positiivisia arvosanoja. IGN:n Matt Casamassina totesi *Resident Evilin* olevan ”merkittävä saavutus videopelin uusintaversiona” ja kuvaili peliä ”kauneimmaksi, tunnelmallisimmaksi ja pelottavimmaksi pelikokemuksekseen”. *NGC Magazinen* Jes Bickham kehui pelin ulkonäköä mutta kritisoi pelimekaniikkaa ja hahmojen tavaravalikoita kömpelöiksi. GameSpotin Shane Satterfield kuvaili pelin grafiikkaa ja äänimaailmaa yksityiskohtaiseksi, ja AllGamen Scott Alan Marriott kehui pelin kykyä pitää yllä jatkuvaa pelkoa yksittäisten shokkikohtausten sijaan.

Pelin GameCube-versiota on myyty yli 1,35 miljoonaa kappaletta. Pelin Wii-versiota ei ollut alun perin tarkoitus julkaista Japanin ulkopuolella, mutta vuonna 2009 julkaistun ''Resident Evil 5'':n myyntimenestys vakuutti Capcomin pelisarjan suosiosta myös Pohjois-Amerikassa ja Euroopassa.

Pelin HD-versiota on myyty yli miljoona kappaletta, ja se on rikkonut PlayStation Networkin myyntiennätyksen. *Resident Evil HD Remaster* on myös Capcomin myydyin digitaalinen julkaisu Pohjois-Amerikassa ja Euroopassa.

## Lähteet

## Aiheesta muualla
*